Държавен вестник, бр. 59, 2016 г., стр. 7

БРОЙ  59	
Д Ъ Р Ж А В Е Н  В Е С Т Н И К 	
СТР.  7  
Г л а в а  п е т а
ОЦЕНКА НА КРЕДИТОСПОСОБНОСТТА 
НА ПОТРЕБИТЕЛЯ. ЗАДЪЛЖЕНИЕ ЗА 
ПРЕДОСТАВЯНЕ НА ИНФОРМАЦИЯ ОТ 
ПОТРЕБИТЕЛЯ
Чл. 13. (1) Преди отправяне на обвързва­
що предложение за сключване на договор 
за кредит кредиторът извършва оценка на 
кредитоспособността на потребителя.
(2) При извършване на оценката на кре­
дитоспособността се вземат предвид всички 
фактори, включително допускания за бъдещи 
събития по време на действие на договора за 
кредит, свързани с проверка на възможността 
потребителят да изпълни своите задължения 
по договора за кредит.
(3) Кредиторите са длъжни да приемат и да 
актуализират периодично подходящи вътреш­
ни правила за оценка на кредитоспособността 
на потребителите.
(4) Оценката на кредитоспособността не 
може да се основава предимно на допускането, 
че стойността на недвижимия имот надвиша­
ва размера на кредита или че стойността на 
недвижимия имот ще се повиши, освен ако 
целта на договора за кредит е строителство 
или ремонт на недвижимия имот.
(5) След сключването на договор за кредит 
кредиторът няма право да прекрати или измени 
договора за кредит във вреда на потребите­
ля на основание на неправилно извършена 
оценка на кредитоспособността, освен ако се 
установи, че потребителят умишлено е укрил 
или е предоставил невярна информация по 
чл. 16 – 19.
Чл. 14. (1) Кредиторът има право да 
предостави кредит само когато оценката на 
кредитоспособността показва, че потребите­
лят ще може да изпълнява задълженията си, 
произтичащи от договора за кредит.
(2) Кредиторът уведомява предварително 
потребителя, че при извършване на оценката 
на кредитоспособността ще направи справка 
в база данни при спазване изискванията на 
чл. 19 от Закона за защита на личните данни.
(3) Когато въз основа на извършена оцен­
ка на кредитоспособността на потребителя 
кредиторът откаже да предостави кредит, 
той е длъжен да уведоми своевременно и 
безвъзмездно потребителя за отказа и кога­
то е приложимо, че отказът се основава на
автоматизирана обработка на данните.
(4) Когато въз основа на извършена проверка 
в Централния кредитен регистър или в друга 
база данни, използвана в Република България 
за оценка на кредитоспособността на потре­
бителите, кредиторът откаже да предостави 
кредит, той е длъжен да уведоми незабавно 
и безвъзмездно потребителя за резултата от 
извършената проверка и за базата данни, в 
която е направена проверката.
(5) Алинеи 3 и 4 не се прилагат в случа­
ите, когато предоставянето на съответната 
информация е забранено или противоречи 
на действащото законодателство, правото на 
Европейския съюз или обществения ред и 
сигурност.
Чл. 15. Когато след сключване на договора 
за кредит страните постигнат съгласие да про­
менят общия размер на предоставения кредит, 
кредиторът е длъжен да актуализира наличната 
финансова информация за потребителя и да 
извърши нова оценка на кредитоспособност­
та преди всяко значително увеличаване на 
общия размер на договорения кредит, освен 
когато увеличението е било предвидено и е 
било включено при първоначалната оценка 
на кредитоспособността.
Чл. 16. (1) Оценката на кредитоспособност­
та се извършва въз основа на информация за 
доходите и разходите на потребителя и други 
обстоятелства от финансов и икономически 
характер, която е необходима и достатъчна 
за извършване на оценката.
(2) Кредиторът ползва информация от 
съответни източници, включително инфор­
мация, предоставена от потребителя, както 
и информация, предоставена на кредитния 
посредник от потребителя във връзка с искане 
за предоставяне на кредит.
(3) Кредитният посредник е длъжен да пре­
доставя необходимата информация, получена 
от потребителя на съответния кредитор за 
целите на извършване на оценка на креди­
тоспособността.
(4) Кредиторът извършва проверка на ин­
формацията по подходящ начин, включително 
чрез документи от независими източници, 
които може да бъдат проверени.
Чл. 17. (1) При преддоговорните отноше­
ния кредиторите ясно посочват необходимата 
информация и документите от независими 
източници, които може да бъдат проверени, 
както и срока, в който потребителят трябва 
да ги предостави.
(2) Изискваните от кредитора информация и 
документи се ограничават само до тези, които 
са необходими за извършването на оценката 
на кредитоспособността.
(3) Кредиторите имат право да изискват 
разяснения на получената информация и до­
кументи за целите на извършване на оценка 
на кредитоспособността.
Чл. 18. (1) Кредиторът няма право да 
прекрати договор за кредит на основание, че 
предоставената от потребителя информация 
преди сключването на договора за кредит е 
непълна.
(2) В случаите, когато се установи, че по­
требителят умишлено е предоставил неверни 
данни или обстоятелства или е използвал 
документи с невярно съдържание, неистински 
или преправени документи, или умишлено е